stanford-oval/wikipedia huggingface dataset:
Milavitsa

| Milavitsa |
| --- | --- |

Yritysmuoto:  (suljettu) osakeyhtiö ZAO
Toimitusjohtaja:  Dimitri Ditškovitski (ven. Дмитрий Анатольевич Дичковский)
Kotipaikka:  ul. Novovilenskaja 28, 220053 Minsk,  Valko-Venäjä
Toimiala:  vaateteollisuus, jälleenmyynti
Tuotteet:  naisten alusasut ja uimapuvut
Emoyhtiö:  Silvano Fashion Group
Omistaja:  81,12 % Silvano Fashion Group, Viro (30.6.2013); kevyen teollisuuden Bellegprom-valtionkonserni, Valko-Venäjä
Kotisivu:  www.milavitsa.com
Infobox OKVirheellinen NIMI-arvo: 
Milavitsa (ven. ЗАО Милавица,  ZAO Milavitsa, valkoven.  ЗАО Мілавіца) on Valko-Venäjän Minskistä kotoisin oleva, erityisesti naisten alusasuistaan ja uimapuvuistaan tunnettu tekstiilialan yritys ja tuotemerkki. Emoyhtiönsä mukaan Milavitsa on Venäjällä parhaiten tunnettu alusasubrändi, jonka pääkohderyhmä on 25–45-vuotiaat naiset. Tuotteiden keskeisimmäksi markkina-alueiksi kerrotaan Valko-Venäjä, Venäjä, Ukraina ja muut IVY-maat.
Historia

Yritys pohjautuu ranskalaisten Tournen veljesten vuonna 1908 Minskiin perustamaan ompelutarvikeliikkeeseen. Vuonna 1925 perustettiin tuotantoyhteisö Spartacus, josta kehittyi kansallistamisen seurauksena Beloruska-tehdas. Se oli Neuvostoliiton ensimmäinen ompelutarvikeyhtiö. Vuonna 1932 tehdas nimettiin uudelleen bolševikkijohtaja Frunzen mukaan. Toisen maailmansodan jälkeisessä jälleenrakennusvaiheessa yhtiö suuntautui 1950 käsilaukkujen ja vaatteiden tuotantoon. Uudelleenkohdistuksen jälkeen yrityksestä kasvoi 1960-luvulla yksi Neuvostoliiton suurimmista naisten alusasuvalmistajista. Vuoden 1970 tienoilla yhtiöstä tuli minskiläisen ompeluteollisuusyhteisö Komsomolkan emoyhtiö. Vuonna 1991 yhtiö sai uuden nimen Milavitsa ja seuraavana vuonna yhtiömuoto vaihdettiin osakeyhtiöksi.
Vuonna 2000 yhtiö organisoitiin uudelleen, ja tässä yhteydessä ulkomaalaisille omistajille (kuten Euroopan jälleenrakennus- ja kehityspankki (EBRD) siirtyi yhteensä 31 prosenttia yhtiön omistuksesta. Vuonna 2006 Silvano Fashon Group hankki 64 prosentin osuuden yrityksen osakkeista ja sai määräävän aseman. Vuonna 2008 emoyhtiön osakeosuus oli noussut jo 78 prosenttiin. Vuonna 2012 yhtiö raportoi sillä olevan kaikkiaan 555 omaa Milavitsa-myymälää kaikkiaan 21 eri maassa. Vuoden 2013 osavuosikatsauksessaan virolainen, Tallinnan pörssissä noteerattu AS Silvano Fashion Group-osakeyhtiö raportoi omistusosuutensa ZAO Milavitsasta olevan jo 81,12 prosenttia. Valko-Venäjän valtion kevyen teollisuuden konserni Bellegpromilla on yhtiöstä yhä vähemmistöosuus.
Aiheesta muualla

AS Silvano Fashion Group (virolainen emoyhtiö) (englanniksi) (silvanofashion.com)
Bellegprom - About the Belarusian Light Industry Concern “Bellegprom” (vähemmistöomistaja) (Arkistoitu – Internet Archive) (englanniksi) (bellegprom.by)
Mfangano

| Mfangano |
| --- | --- |
 Mfangano satelliittikuvassa
Vesialue:  Victorianjärvi
Pinta-ala:  65 km²
Korkein kohta:  1 694 m
Valtio
Valtio:  Kenia
Piirikunta:  Homa Bay
Väestö
Väkiluku:  16 282 (1999)
Infobox OKNimi-testi OK: 
Mfangano on pieni saari Victorianjärvessä. Se kuuluu Kenialle ja on osa sen Homa Bayn piirikuntaa. Mfanganossa ei ole muun muassa lainkaan sähköä eikä teitä.[lähde? ] Saaren asukkaat puhuvat pääasiassa suban kieltä.
Mfanganon ja Rusingan saaret muodostavat yhdessä historiallisen kohteen, jota on ehdotettu Unescon maailmanperintöluetteloon. Mfangano tunnetaan kalliomaalauksistaan ja perinteisistä pyhistä paikoista.
Mentawaisaaret

| Mentawaisaaret |
| --- | --- |

  
Merialue:  Intian valtameri
Saaria yht.:  noin 70
Suurin saari:  Siberut
Muita saaria:  Sipura, Pagai Utara ja Pagai Selatan
Pinta-ala:  6 011 km²
Valtio
Valtio:  Indonesia
Provinssi:  Länsi-Sumatra
Väestö
Väkiluku:  76 421
Asutuskeskukset:  Tua Pejat
Mentawai-saaret ovat saariryhmä Indonesiassa Sumatran saaresta länteen. 4 030 neliökilometrin kokoinen Siberut on saariryhmän suurin saari. Muut merkittävät saaret ovat Sipura, Pagai Utara ja Pagai Selatan. Saaret sijaitsevat noin 150 kilometrin päässä Sumatran rannikolta.
Mentawai-saaret luetaan osaksi Länsi-Sumatran provinssia, ja muodostavat yhden provinssin hallintoalueista. Hallintoalueen pääkaupunki on Tua Pejat. Suurin osa saarten asukkaista puhuu mentawain kieltä.
Uma, perinteinen yhteisötalo Mentawai-saarilla
Lokakuussa 2010 saarille iski tsunami, joka tuhosi kokonaisia kyliä.
Wikimedia Commonsissa on kuvia tai muita tiedostoja aiheesta .
Mežraiontsy

Mežraiontsy (ven. межрайонцы) oli Venäjän sosiaalidemokraattisessa työväenpuolueessa vuosina 1913–1917 vaikuttanut ryhmä, joka pyrki sijoittumaan bolševikkien ja menševikkien väliin ja korostamaan puolueen yhtenäisyyttä. Ryhmän jäsenet liittyivät vuonna 1917 bolševikkeihin.
Venäjän sosiaalidemokraatit hajosivat lopullisesti, kun bolševikit pitivät tammikuussa 1912 Prahassa Leninin johdolla oman puoluekokouksensa ja perustivat käytännössä oman puolueen. Lev Trotski kokosi kaikki muut ryhmät vanhasta puolueesta niin sanotuksi ”elokuun blokiksi”, joka järjestäytyi elokuussa 1912 Wienissä. Tämä liittouma kuitenkin hajosi pian sisäisiin erimielisyyksiinsä. Seuraavana vuonna joukko sosiaalidemokraatteja perusti Pietarissa mežraiontsy-ryhmän (kirjaimellisesti ”alueiden väliset”), joka pyrki luomaan itsenäisen linjan bolševikkien ja menševikkien väliin. Ryhmä tunnettiin myös nimillä ”yhdistyneet sosiaalidemokraatit” ja ”yhdistyneet internationalistit”. Kannattajia sillä oli ehkä muutamia tuhansia. Ryhmällä oli jonkinasteinen rooli vuoden 1917 helmikuun vallankumouksen työläismielenosoitusten lietsomisessa Pietarissa. Mežraiontsyyn kuuluivat muun muassa Anatoli Lunatšarski, Moisei Uritski ja Adolf Joffe. Myös Trotski liittyi siihen lyhytaikaisesti palattuaan maanpaosta Venäjälle helmikuun vallankumouksen jälkeen. Mežraiontsy oli tässä vaiheessa jo selvästi lähentymässä bolševikkien kanssa.
Mežraiontsy-ryhmä liittyi virallisesti bolševikkeihin elokuussa 1917 Pietarissa pidetyssä bolševikkipuolueen 6. puoluekokouksessa. Bolševikkien 15-henkiseen keskuskomiteaan valittiin kolme mežraiontsylaista, Trotski, Uritski ja Joffe.
Mg

Mg tarkoittaa seuraavia:
magnesium, kemiallinen merkki Mg, alkuaine
milligramma, tunnus mg, massan yksikkö, tuhannesosa grammaa
megagramma, tunnus Mg, SI-järjestelmän mukaan hyväksyttävä, mutta tällä nimellä tuskin lainkaan käytetty massan yksikkö, yhtä suuri kuin tonni
malagassi, ISO 639-1 -koodi mg, kieli
Madagaskar, ISO 3166-1 -koodi MG, valtio tai muu maantieteellinen alue
Champion Air, IATA-koodi MG, lentoyhtiö
MG, brittiläinen automerkki
MG,  genitaalimykoplasma, seksitauti
Mikkelin Golf, MG, suomalainen golfseura
Mikael "MG" Gabriel, suomalainen rap-artisti
Mikael "MG" Granlund, suomalainen jääkiekkoilija
MG, Helsinki Median 1999–2001 kustantama lehti
Marián "MG" Gáborík, slovakialainen jääkiekkoilija
Markus "MG" Granlund, suomalainen jääkiekkoilija
MG Spirit, espanjalainen alkoholijuomia valmistava perheyritys
Mitsumasa Yonai

| Mitsumasa Yonai |
| --- | --- |
 Mitsumasa Yonai vuonna 1940.
Japanin pääministeri
 16. tammikuuta – 22. heinäkuuta 1940  
Monarkki:  Hirohito
Edeltäjä:  Nobuyuki Abe
Seuraaja:  Fumimaro Konoe
Henkilötiedot
Syntynyt: 2. maaliskuuta 1880 Morioka
Kuollut: 20. huhtikuuta 1948 (68 vuotta) Tokio
Tiedot
Puolue:  sitoutumaton
 Nimikirjoitus
Mitsumasa Yonai (jap. 米内 光政, Yonai Mitsumasa, 2. maaliskuuta 1880 Morioka – 20. huhtikuuta 1948) oli japanilainen amiraali ja poliitikko, joka toimi Japanin pääministerinä tammikuusta heinäkuuhun 1940.
Yonai valmistui keisarillisesta laivastoakatemiasta vuonna 1901. Hän kävi myös merisotakoulun. Hän osallistui Venäjän–Japanin sotaan. Yonai oli Japanin laivastoattaseana Venäjällä vuosina 1915–1917 ja Puolassa 1921–1922. Hän komensi vuonna 1928 Kiinassa käynyttä japanilaista laivastoa ja sai sen jälkeen ylennyksen vara-amiraaliksi. Vuosina 1932–1936 Yonai oli muun muassa Japanin 3. laivaston, 2. laivaston ja Yokosukan laivastopiirin komentajana. Vuonna 1936 hänestä tuli koko yhdistetyn laivaston ylipäällikkö. Vuonna 1937 Yonai nimitettiin meriministeriksi Senjūrō Hayashin hallitukseen ja hänet ylennettiin samana vuonna amiraaliksi. Hän jatkoi meriministerinä myös Fumimaro Konoen ja Kiichirō Hiranuman hallituksissa vuoteen 1939 asti. Yonai pyrki välttämään sodan Ison-Britannian ja Yhdysvaltojen kanssa, joten aggressiivisempaa ulkopolitiikkaa kannattaneet ääriryhmät kohdistivat häneen useita salamurhayrityksiä.
Keisari Hirohito nimitti Yonain pääministeriksi tammikuussa 1940. Yonain suhde pääosin akselivaltoja kannattaneeseen keisarillisen armeijan johtoon oli ongelmallinen, joten hänen hallituksensa erosi jo saman vuoden heinäkuussa. Yonai palasi vielä meriministeriksi toisen maailmansodan lopulla vuonna 1944 nimitettyyn Kuniaki Koison hallitukseen. Hän jatkoi tässä tehtävässä myös kolmessa seuraavassa hallituksessa aina sodan loppuun asti. Viimeisessä vaiheessa Yonai sai valvoa vanhan keisarillisen laivaston hajottamista sodan jälkeen.
Aiheesta muualla

Kuvia tai muita tiedostoja aiheesta Mitsumasa Yonai Wikimedia Commonsissa
McCormick (traktori)

| McCormick |
| --- | --- |
 Entinen McCormick MC -sarjan traktori
Valmistustiedot
Valmistaja:  Argo tractors
Valmistusmaa:  Italia
Valmistuspaikat:  Fabbrico
Alkuperämaa:  USA
Exvalmistajat:  CNH Global, IH
Konserni:  ARCO
Valmistusaika:  2000-
Kotisivu:  Kotisivut
McCormick on italialainen traktorimerkki. Argo- konsernin vuonna 2001 perustama tuotemerkki perustuu McCormick-tuotemerkin ja sitä  edeltäneiden  McCormick Harvesting Machine yhtiön ja International Harvesterin perinteisiin.
Historia

McCormick-brändi syntyi vuonna 1856 perustetusta McCormick Harvesting Machine Company -yrityksestä, joka sulautui seuraajayhtiöksi International Harvesterin kanssa vuonna 1902, joka myös jatkoi tuotemerkkiä. Sen jälkeen kun International Harvester myi maatalousosaston Tennecolle vuonna 1985, samalla McCormick-tuotemerkki lopetettiin. CX-sarjan tuotanto aloitettiin Case-tehtaalla Doncasterissa vuonna 1997, jota seurasi seuraavana vuonna Maxxum MXC -sarja. Se oli yksi EU: n sääntelyviranomaisten vaatimuksista, kun Case sulautettiin New Hollandiin vuonna 1999 CNH Globaliksi, oli edessä Doncasterin tehtaan myynti. Vuonna 2000 italialainen Argo-konserni sai tehtaan ja tavaramerkkioikeudet haltuunsa McCormickiin. Doncasterin tehtaan lisäksi myös siellä tuotetut C-, CX- ja MXC-traktorisarjat sekä MX Maxxum -sarjat kuuluivat kauppaan. McCormick Tractors International Limited aloitti toimintansa tammikuussa 2001. Samana vuonna Argo-konserni osti CNH Globalilta uuden tehtaan Saint-Dizierissä, jota laajennettiin myöhemmin McCormick Ranskan pääkonttoriksi ja tuotanto- ja myyntitoiminnan pääkonttoriksi Ranskassa.
Vuonna 2002 McCormick GmbH perustettiin saksalaiseksi jakelijaksi Haariin (lähellä Müncheniä), joka muutti vuonna 2005 Fella-tehtaalle (joka kuuluu myös Argo-ryhmään) Feuchtiin Nürnbergin lähellä. Saksan sivuliike on toiminut Argo GmbH:na vuodesta 2006.
Vuonna 2007 traktorinvalmistajat Landini, McCormick ja Valpadana sulautettiin Argo Tractorsiin ja ovat siitä lähtien olleet vain yrityksen tavaramerkkejä. Doncasterin tehdas suljettiin vuoden lopulla, ja kolmen merkin traktoreita on siitä lähtien valmistettu Fabbricossa Reggio Emilian maakunnassa Pohjois-Italiassa.
Nykyinen sarja > traktorit

McCormickin tällä hetkellä Euroopassa tarjoama tehokkain traktori on X8.680 VT-Drive -malli, jonka nimellisteho on 301 hv.
| sarja nimitys | mallit | Teho kW ( PS ) | Sylinteri (numero) | Kuutiotilavuus litroissa | Tyhjä paino (kg) |
| --- | --- | --- | --- | --- | --- |
| X2 | X2,20 - X2,35 | 32 (44) - 37,5 (51) | 4 | 2.0 | 1 460 - 1 610 |
| X3 F | X3.20F - X3.40F | 40 (55) - 55 (75) | 4 | 2.5 | 2000 |
| X4V | X4.30V - X4.70V | 50 (68) - 70 (95) | 4 | 2,9 | 2700 - 2 800 |
| X4F | X4.30F / S - X4.80F / S / XL | 50 (68) - 77 (105) | 4 | 2,9 | 2750 - 3 000 |
| X4F-alusta | X4.30F / GE / GB - X4.80F / GE / GB / XL | 50 (68) - 77 (105) | 4 | 2,9 | 2 540 - 2 865 |
| x4m | X4.30m - X4.50m | 50 (68) - 58 (78,9) | 4 | 2,9 | 3200 - 3 350 |
| X4 | X4.30 - X4.70 | 50 (68) - 74,4 (101) | 4 | 3.6 | 2800 - 3 500 |
| X5 | X5.35 - X5.55 | 73 (99) - 83 (113) | 4 | 3.6 | 3800 |
| X6 | X6.35 - X6.55 | 77 (105) - 88 (120) | 4 | 3.6 | 4600 |
| X6.4 VT-asema | X6.420 VT-asema - X6.440 VT-asema | 89 (121) - 103 (140) | 4 | 4.5 | 5 200 - 5 800 |
| X6.4 Xtrashift | X6.420 - X6.440 | 89 (121) - 103 (140) | 4 | 4.5 | 4 700 - 5 200 |
| X7 VT-asema | X7.440 VT-asema - X7.670 VT-asema | 101 (137) - 129 (176) | 4 tai 6 | 4,5 tai 6,7 | 6 850 - 7 360 |
| X7.4 P6-asema | X7.440 P6-asema - X7.460 P6-asema | 101 (137) - 117 (159) | 4 | 4.5 | 6400 |
| X7.6 P6-asema | X7.650 P6-asema - X7.690 P6-asema | 108 (146) - 145 (200) | 6 | 6,7 | 7,010 - 7,210 |
| X8 VT-asema | X8.660 VT-asema - X8.680 VT-asema | 190 (258) - 221 (301) | 6 | 6,7 | 10800 |
Aiheesta muualla

Kuvia tai muita tiedostoja aiheesta McCormick (traktori) Wikimedia Commonsissa
McCormick X8.680 VT-Drive
McCormick X7.670 VT-Drive
McCormick X6.430 VT-Drive
McCormick X4.50 T4i
Medina-Sidonia

| Medina-Sidonia |
| --- | --- |

 lippu:  vaakuna
 Medina-Sidonia
 Koordinaatit: 36°28′N, 5°55′W 
Valtio:  Espanja
Itsehallintoalue:  Andalusia
Maakunta:  Cádiz
Väkiluku (2015):  11 749
Infobox OKVirheellinen NIMI-arvo: 
Medina-Sidonia on kunta Eteläisessä Espanjassa Andalusian alueella Cádizin maakunnassa. Sitä pidetään yhtenä Euroopan vanhimmista kaupungeista. Nykyisin se on noin 12 000 asukkaan kylä. Se sijaitsee yli 300 metrin korkeudessa sotilaallisesti strategisessa paikassa, ja se kuului aikoinaan Espanjan tärkeimpiin herttuakuntiin.
Kaupungin juuret ovat roomalaisten ja foinikialaisten linnoituksissa.  Visigoottien aikana se oli maakunnan pääkaupunki, ja se on ollut kirkollinen keskus 500-luvun lopulta asti. Arabit  valloittivat alueen 712 ja kuningas Alonso X  vuonna 1264.  Herttuakunta perustettiin vuonna 1445, ja sitä hallinnut suku jatkuu edelleen.
Kuvia

Medina-Sidonia vuonna 1541.
Castillo de Medina-Sidonia
Plaza de España, taustalla kunnantalo.
Iglesia de Santa María Coronada
Aiheesta muualla

Kuvia tai muita tiedostoja aiheesta Medina-Sidonia Wikimedia Commonsissa
Musicland Studios

Musicland Studios sijaitsi Arabella-Hochhausissa
Musicland Studios oli Saksan Münchenissä sijainnut levytysstudio. Studion perusti Giorgio Moroder, ja se oli toiminnassa 1970-luvun alusta 1990-luvun alkuun.
Musiclandissä levytettyjä albumeja ovat esimerkiksi Led Zeppelinin Presence (1976), The Rolling Stonesin It's Only Rock 'n' Roll (1974), Deep Purplen Stormbringer (1974), Uriah Heepin Wonderworld (1974) ja Queenin A Kind of Magic (1986).
Murtomaa

Murtomaa voi tarkoittaa seuraavia:
murtomaa, suomaastosta kohoava harju
Murtomaa, lähiöalue Ylikiimingin taajamassa Oulussa
Murtomaa, kylä Rovaniemellä
Murtomaa, sukunimenä:
Lauri Murtomaa (1899–1966), maatalousteknikko, Maalaisliiton kansanedustaja ja ministeri
Mitsuhisa Taguchi

| Henkilötiedot |
| --- | --- | --- |
Koko nimi: Mitsuhisa Taguchi
Syntymäaika: 14. helmikuuta 1955
Syntymäpaikka: Akita, Japani
Kuolinaika: 12. marraskuuta 2019 (64 vuotta)
Kansalaisuus:  Japani
Pelipaikka: Maalivahti
Pituus: 178 cm
Seurat
| Vuodet | Seura | O (M) |
| 1973–1984 | Mitsubishi Motors | 161 (0) |
Maajoukkue
| 1975–1984 | Japani | 59 (0) |
 Seurajoukkueuran tilastot kattavat vain kansalliset sarjat.
Mitsuhisa Taguchi (jap. 田口 光久, Taguchi Mitsuhisa; 14. helmikuuta 1955 Akita – 12. marraskuuta 2019)[lähde? ] oli japanilainen jalkapalloilija.
Jalkapallomaajoukkue

Taguchi debytoi Japanin maajoukkueessa syyskuussa 1975. Hän on pelannut 59 maaottelua.
Aiheesta muualla

National Football Teams
Munkkihylkeet

| Munkkihylkeet |
| --- | --- |
 Havaijinhylje
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Hylkeet Phocidae
Suku::  Munkkihylkeet Monachus  Fleming, 1822
Lajit
 Munkkihylje (Monachus monachus)  Havaijinhylje (Monachus schauinslandi)  Floridanhylje (Monachus tropicalis) (hävinnyt) 
Katso myös
   Munkkihylkeet Wikispeciesissä   Munkkihylkeet Commonsissa 
Infobox OKNimi-testi OK: 
Munkkihylkeet (Monachus) on varsinaisten hylkeiden heimoon kuuluva suku. Siihen kuuluu kolme lajia, joista yksi on hävinnyt. Munkkihylkeet ovat muita hylkeitä alkukantaisempia ja elävät muista heimon lajeista poiketen trooppisissa vesissä. Munkkihylkeiden historia ulottuu noin 15 miljoonan vuoden taakse.
Aiheesta muualla

Phocidae Mikko's Phylogeny Archive.
ITIS: Monachus (englanniksi)
Michal Procházka

| Michal Procházka> Henkilötiedot |
| --- | --- |
Syntynyt: 31. lokakuuta 1992 Teplice
Kansalaisuus:   Tšekki
Uran tiedot
Laji:  alamäkiluistelu
Kilpauran kesto:  2009-
Saavutukset
Voitot:  0
Palkintokorokkeella:  0
Paras sijoitus maailmancupissa:  10. (2011)
 Tietolaatikko päivitetty 25. tammikuuta 2015 
Michal Procházka (s. 31. lokakuuta 1992 Teplice) on tšekkiläinen alamäkiluistelija. Hän on kilpaillut lajin MM-sarjassa Red Bull Crashed Icessä vuoden 2009 Prahan kilpailusta saakka. Procházkan paras sijoitus maailmancupin yhteispisteissä on kauden 2011 kymmenes tila. Yksittäisessä osakilpailussa Procházka on sijoittunut parhaimmillaan sijalle kuusi vuoden 2011 Alankomaiden osakilpailussa Valkenburgissa.
Mitsuke

| Mitsuke (見附市) |
| --- | --- |
 Näkymä Mitsukeen
 lippu:  symboli
 Mitsuken sijainti Niigatan prefektuurissa
 Mitsuke
 Koordinaatit: 37°31′54″N, 138°54′46″E 
Valtio:  Japani
Alue:  Chūbu, Hokuriku tai Kōshin’etsu
Prefektuuri:  Niigatan prefektuuri
Pinta-ala:  
 – Kokonaispinta-ala:  77,91 km²
Väkiluku (07/2020):  40 024
 – Väestötiheys:  513,7 as./km²
Symbolit:  
 – Puu:  Japaninaprikoosi
 
 https://www.city.mitsuke.niigata.jp/ 
Infobox OKVirheellinen NIMI-arvo: 
Mitsuke (jap. 見附市, Mitsuke-shi) on Japanin kaupunki Honshūn saarella Chūbun tai Hokurikun alueella Niigatan prefektuurissa. Se sijaitsee sisämaassa prefektuurin keskiosassa Shinanojoen sivujoen Kariyatan varrella. Kaupungin keskusta on rakentunut Niigatan tasangon kaakkoisreunalle Kariyatan laakson suulle. Mitsukessa on 40 024 asukasta (heinäkuussa 2020) ja sen pinta-ala on 77,91 neliökilometriä.
Mitsuke kehittyi historiallisesti markkinapaikkana Kariyatajoen vesiliikenteen päätepisteeseen kaupungin itäpuolella kohoavien vuorten juurelle. Edo-kaudella sinne sijoitettiin Muramatsun daimiokunnan paikallinen hallintokeskus. 1800-luvun alkupuolelta lähtien kaupunkiin syntyi kutomateollisuutta, ja vähitellen siitä kehittyi tärkeä tekstiiliteollisuuden keskus. Toisen maailmansodan jälkeen tekstiiliteollisuuden painopiste on siirtynyt keinokuituihin ja neuleisiin. Kaupunkiin on sijoittunut myös työkalujen ja muovin tuotantoa. 1960-luvulta lähtien siellä tuotettiin jonkin aikaa myös öljyä. Imamachin alue tunnetaan sivellinten valmistuksesta. Kaupunkioikeudet Mitsuke sai kuntaliitoksen yhteydessä vuonna 1954.
Mitsuken nähtävyyksiin kuuluu esimerkiksi kesäkuisin järjestettävä leijafestivaali leijataisteluineen. Kaupunkia palvelee JR Higashi-Nihonin Shin’etsu-päälinja.
Kuvia

Mitsuken englantilainen puutarha
Mitsuken kaupungintalo
Mitsuken keskusta vuoden 1975 ilmakuvassa
Kannonyaman kirsikkapuu
Aiheesta muualla

Kuvia tai muita tiedostoja aiheesta Mitsuke Wikimedia Commonsissa
Kaupungin internetsivut (japaniksi)
Michal Sadílek

Michal Sadílek alle 21-vuotiaiden maajoukkueen pelaajana lokakuussa 2019.
Michal Sadílek (s. 31. toukokuuta 1999 Uherské Hradiště) on tšekkiläinen jalkapalloilija, pelipaikaltaan keskikenttäpelaaja. Hän on pelannut ison osan aikuisurastaan Alankomaissa ja vuodesta 2021 alkaen FC Twenten joukkueessa. Hän on pelannut Tšekin A-maajoukkueessa vuodesta 2021.
Sadílek siirtyi 1. FC Slováckon junioreista alankomaalaiseen PSV Eindhoveniin vuonna 2015. Hän nousi PSV:n edustusjoukkueeseen kaudella 2018–2019, jolloin hän pelasi Eredivisiessä 11 ottelua ja teki niissä yhden maalin. Seuraavalla kaudella hän pelasi 14 pääsarjaottelua ja teki niissä yhden maalin. Kauden 2020–2021 alussa hän pelasi PSV:ssä vielä kaksi Eredvivisie-ottelua mutta siirtyi lokakuussa 2020 lainalle tšekkiseura Slovan Libereciin, jossa hän pelasi kauden aikana 24 Tšekin liigan ottelua ja teki niissä kuusi maalia. Kaudesta 2021–2022 alkaen Sadílek on pelannut Twentessä, ensimmäisen vuoden ajan lainasopimuksella. Ensimmäisellä kaudellaan hän pelasi 30 Eredivisie-ottelua, joissa hän teki yhden maalin, loukkaantumisten rikkomalla toisella kaudellaan pudotuspelit mukaan lukien 17 ottelua, joissa hän teki kaksi maalia, ja kolmannella kaudellaan 31 ottelua, joissa hän teki yhden maalin. Hän on kaikkiaan pelannut Mestarien liigassa yhden ottelun ja Eurooppa-liigassa kymmenen ottelua.
Sadílek pelasi Tšekin nuorisomaajoukkueissa alle 16-vuotiaista alle 21-vuotiaisiin. Hän pelasi Tšekin A-maajoukkueessa ensimmäisen kerran kesäkuussa 2021 ystävyysottelussa Italiaa vastaan. Kesällä 2021 käydyissä EM-kilpailuissa hän pääsi pieneksi hetkeksi vaihdosta kentälle voitokkaassa neljännesvälierässä Alankomaita vastaan. Hän on huhtikuun 2024 loppuun mennessä pelannut 23 A-maaottelua, joissa hän on ollut 17 kertaa avauskokoonpanossa. Ainoan A-maaottelumaalinsa hän on tehnyt kesäkuussa 2023 ystävyysottelussa Montenegroa vastaan.
Michael Peterson

Nimi Michael Peterson voi viitata:
Michael Peterson (s. 1943), yhdysvaltalainen kirjailija, joka tuomittiin vaimonsa murhasta
Michael Peterson (s. 1952), australialainen surfaaja
Michael Peterson (s. 1959), yhdysvaltalainen country-laulaja-lauluntekijä
Michael Peterson (s. 1982), amerikkalaisen jalkapallonpelaaja
Michael Peterson, Kansasin edustajainhuoneen jäsen
Charles Bronson (syntyjään Michael Gordon Peterson, s. 1952), brittiläinen vanki, jota kutsutaan Britannian vaarallisimmaksi
Mike Peterson (s. 1976), amerikkalaisen jalkapallonpelaaja
Michael Petersen (s. 1965), australialainen jalkapalloilija
Mike Peterson, Kansasin senaatin jäsen
Michael Peterson, laulajan debyyttialbumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Michael Peterson”, voi hakea sivunnimihaulla, laajalla sivunnimihaulla tai tekstihaulla.
Myllykosken voimalaitos

| Myllykosken voimalaitos |
| --- | --- |
 Myllykosken 1929 valmistunut vesivoimalaitos
Tyyppi:  vesivoimalaitos
Teho:  7 + 22 MW
Tuotanto:  150 GWh/a
Pudotuskorkeus:  7 m
Valmistunut:  1929 ja 1997
Joki:  Kymijoki
Myllykosken voimalaitos sijaitsee Kouvolassa. Myllykoskella toimii kaksi vesivoimalaitosta, joista vanhempi on rakennettu 1929 teholtaan 7 megawattia ja uudempi vuonna 1997 rakennettu teholtaan 22 megawattia. Laitokset on yhteisteholtaan 29 MW ja tuottaa noin 150 GWh energiaa vuodessa. Myllykoskella on putouskorkeutta 7 metriä.
Vuonna 1929 rakennetun vanhan voimalaitoksen koneisto kunnostettiin ja rakennettiin uusi tulvaluukku käytöstä poistetun Francis-turbiinin vesitiehen. Laitoksen teho kasvoi noin 2 MW ja vuosienergia noin 6 GWh.
Medieval Times

Medieval Times Dinner & Tournament (suom. Keskiaikainen ruokailu ja turnajaiset) on yritysketju, joka omistaa linnamaisissa rakennuksissa sijaitsevia ruokailuteattereita, jotka lavaesittävät ritarillisia turnajaisia keskiaikaistyyliin. Yrityksen pääkonttori sijaitsee Irvingissa, Texasissa.
Alkuperäinen Medieval Times avattiin Majorcassa, Espanjassa vuonna 1973, jonka menestyksen johdosta ensimmäinen englantilainen Medieval Times avattiin vuoden 2001 joulukuussa Kissimmeessa, Floridassa. Sen jälkeen Pohjois-Amerikkaan on rakennettu kahdeksan uutta Medieval Timesia. Esityksissä käytetään andalusialaisia hevosia, jotka kasvatetaan ja koulutetaan yhtiön omistamalla Chapel Creekin tilalla Texasin Sangerissa. Kissimmeen Medieval Timesin avaaminen aloitti suuren ruokailuteatterien kasvun Orlandon alueella yli 12 sijaintivaihtoehdolla. Nykyään Orlandossa on vain kolme suurta ruokailuteatteria Dolly Partonin Dixie Stampeden sulkemisen jälkeen tammikuussa 2008. Medieval Timesin vahvin kilpailija Orlandossa on merirosvotyylinen musiikkiesitys Pirate's Dinner Adventure ja toinen hevosurheiluesitys Arabian Nights.
Kaliforniassa sijaitseva Medieval Times on toiminut myös elokuvan Sähköputkimies kuvauspaikkana.